wickkiey/tamil-wikipedia-chunked huggingface dataset:
# வலுப்படுத்துதல்

உற்பத்தி பொருளின் தேவை அதிகரிக்கும் வாய்ப்பை முன்கூட்டியே எதிர்பார்த்து ஒரு நிறுவனத்தின் உற்பத்தியை பெருக்கும் செயலை விவரிக்க பொருளியல் மற்றும் வியாபாரத்தில் பயன்படுத்தப்படும் ஒரு சொல் தான் **வலுப்படுத்துதல்**. மாற்றாக, *வலுப்படுத்துதல்* என்பது ஆரம்பகால உற்பத்தி வளர்ச்சியடைந்த பிறகு அதிகபட்ச திறன் பயன்பாடு எட்டும் வரையிலான காலத்தில் உற்பத்தி, செயல்முறை பரிசோதனைகள் மற்றும் மேம்பாடுகளால் வகைப்படுத்தப்படும் கட்டத்தை விவரிக்கிறது.  
ஒரு நிறுவனம் விநியோகஸ்தர், சில்லறை விற்பனையாளர் அல்லது உற்பத்தியாளருடன் உற்பத்தி தேவையை கணிசமாக அதிகரிக்கும் ஒப்பந்தம் செய்யும்போது முதல் அர்த்தத்தில் விவரிக்கப்பட்ட *வலுப்படுத்துதல்* நிகழ்கிறது. எடுத்துக்காட்டாக, ஜூன், 2008 இல், குவாங்சௌ ஆட்டோமொபைலுடன் ஒரு கூட்டு முயற்சியைத் தொடங்கிய பின்னர், டொயோட்டா, குவாங்டொங்கில் ஒரு ஆலையை நிர்மாணிப்பதன் மூலம், சந்தை தேவையில் எதிர்பார்க்கப்படும் அதிகரிப்பை சந்திக்க சீனாவில் உற்பத்தியை "*வலுப்படுத்துவதாக*" அறிவித்தது, இது 120,000 கூடுதல் கேம்ரி சேடன்களை உற்பத்தி செய்யும். நுகர்வோர் மின்னணுவியல் துறையில், உற்பத்தியாளர்கள் பெரும்பாலும் விடுமுறை விற்பனை பருவத்தில் தேவையை பூர்த்தி செய்யும் பொருட்டு இலையுதிர்காலத்தின் தொடக்கத்தில் உற்பத்தியை அதிகரிக்கிறார்கள்.  
நிறுவனம் அல்லது சந்தை வளர்ச்சியின் ஆரம்ப கட்டங்களில் வலுப்படுத்துதல் வழக்கமானதாக இருப்பதால், இந்த சொல்லும் செயல்முறையும் வெளியேறும் முன், முதலீட்டின் மீதான வருவாய் விகிதத்தை விரைவாக அதிகரிக்க முயலும் துணிகர மூலதனத்துடன் பரவலாக தொடர்புடையது. எடுத்துக்காட்டாக, X1 மின்சார காரின் முன்மாதிரி தயாரிப்பாளரான ரைட்ஸ்பீட், விற்பனை வெற்றிகளை எதிர்பார்த்து உற்பத்தியை "*வலுப்படுத்துவதர்க்காக*" 50 நன்கு பயிற்சி பெற்ற ஊழியர்களை வேலைக்கு அமர்த்துவதற்காக மூலதனத்தைத் தேடத் தொடங்கியது.  
*வலுப்படுத்துதல்* என்பது மின் உற்பத்தி நிலையங்களில் இருந்து அனுப்பக்கூடிய உற்பத்தியை எவ்வளவு விரைவாக அதிகரிக்கலாம் எனவும், நிறுத்தப்படாமல் செயல்பாட்டில் இருக்கும் பொழுதே, எவ்வளவு விரைவில் அதை குறைக்கலாம் எனவும், "வலு" என்பது இரு விதங்களையும் குறிப்பிடுவதாகும்.
# குர்பத்வந்த் சிங் பன்னூன்

**குர்பத்வந்த் சிங் பன்னூன்** (*Gurpatwant Singh Pannun*) கனடா வாழ் இந்தியா வம்சாளி சீக்கிய வழக்கறிஞரும், காலிஸ்தான் இயக்கத்தின் ஒரு அமைப்பான நீதிக்கான சீக்கியர்கள் அமைப்பின் முக்கியத் தலைவர்களில் ஒருவரும் ஆவார். பஞ்சாப், இந்தியா மற்றும் பஞ்சாப், பாகிஸ்தான் பகுதிகளை இணைத்து சீக்கியர்களுக்கு காலிஸ்தான் எனும் தனி நாடு கோருவதே இவரின் கோரிக்கை ஆகும். இவர் நீதிக்கான சீக்கிய அமைப்பின் சட்ட ஆலோசகர் மற்றும் செய்தித் தொடர்பாளரும் ஆவார். சூலை 2020 இந்திய இந்திய உள்துறை அமைச்சகம் சூலை 2020ல் இந்தியாவில் தனி நாடு கோரும் அமைப்பைச் சேர்ந்தவர்களின் பட்டியலை பன்னாட்டுக் காவல்துறை அறிவிப்பு மூலம் வெளியிட்டது. அதில் குர்பத்வந்த் சிங் பன்னூன் பெயரும் இருந்தது.
# குர்பத்வந்த் சிங் பன்னூன்

## இளமை மற்றும் செயல்பாடுகள்

குர்பத்வந்த் சிங் பன்னூன் இந்தியாவின் பஞ்சாப் மாநிலத்தின் அமிர்தசரஸ் நகரத்தின் அருகே உள்ள கான்கோட் கிராமத்தில் உள்ளது. சட்டம் பயின்ற குர்பத்வந்த் சிங் பன்னூன், சீக்கியர்களுக்கான காலிஸ்தான் தனி நாடு கோரிக்கைக்காக கனடா, ஐக்கிய இராச்சியம், ஆஸ்திரேலியா மற்றும் ஐக்கிய அமெரிக்க நாடுகளில் வாழும் சீக்கியர்களிடையே சுற்றுப்பயணம் மேற்கொண்டார். மேலும் காலிச்தானி சீக்கியர்களுக்கு எதிரான வழக்குகளுக்கு எதிராக நீதிமன்றங்களில் வாதடுவதை வழக்கமாக கொண்டவர்.  
இந்தியாவில் சீக்கிய தீவிரவாத நிகழ்வுகளுக்கு காரணமானவர் குர்பத்வந்த் சிங் பன்னூன் என இந்திய அரசு குற்றம் சாட்டியது. ஏப்ரல் 2023ல் இந்தியப் பிரதமர் நரேந்திர மோதி அசாம் சென்ற போது, குர்பத்வந்த் சிங் பன்னூன் வெளியிட்ட அச்சுறுத்தல் காணொலி வெளியிட்டார். சூன் 2023ல் இரண்டு மாதங்களில் மூன்று முக்கிய காலிஸ்தான் இயக்கத் தலைவர்களை கொன்ற பின் குர்பத்வந்த் சிங் பன்னூன் தலைமறைவானான்.  
குர்பத்வந்த் சிங் பன்னூன், செப்டம்பர் 2023ல் கனடா வாழ் இந்து சமயத்தவர்களை கனடாவை விட்டு வெளியேற எச்சரித்து காணொலி வெளியிட்டார்.
# குர்பத்வந்த் சிங் பன்னூன்

## வழக்குகள்

2020ல் இந்திய அரசு உபா சட்டத்தின் கீழ் குர்பத்வந்த் சிங் பன்னூனை அறிவிக்கப்பட்ட தீவிரவாதியாக அறிவிக்கப்பட்டார். இந்திய பஞ்சாப் மாநிலத்தில் தனி காலிஸ்தான் நாடு கோரியதற்கு பன்னூன் மீது 3 அரசதுரோகம் வழக்கு உள்பட 22 குற்ற வழக்குகள் உள்ளது. அக்டோபர் 2022ல் பன்னாட்டுக் காவலகம் பன்னூன் மீதான இரண்டாவது பன்னாட்டுக் காவல்துறை அறிவிப்பை ஏற்க மறுத்தது.
# பிரதாப் மாணிக்கியா

**பிரதாப் மாணிக்கியா** (*Pratap Manikya*) (இறப்பு சுமார் கி.பி. 1487) 15 ஆம் நூற்றாண்டின் பிற்பகுதியில் திரிபுரா இராச்சியத்தை ஆண்ட மாணிக்கிய வம்சத்தைச் சேர்ந்த அரசனாவார்  
பிரதாப் மாணிக்கியா, திரிபுராவின் வரலாற்றைக் கூறும் *இராஜ்மாலா*வில் முதலாம் தர்ம மாணிக்கியாவின் மகன் எனக் கூறப்பட்டாலும், பின்னர் வந்த தரவுகள் இது காலவரிசைப்படி சாத்தியமற்றது என்பதை நிரூபித்தது. அதற்கு பதிலாக இவர் தர்ம மாணிக்கியாவின் பேரன் என்றும், இவரது தந்தை முதலாம் ரத்ன மாணிக்கியா என்றும் நிறுவப்பட்டது. பிரதாப்பின் ஆட்சியின் ஆண்டுகள் குறித்தும் நிச்சயமற்ற நிலைகள் இருந்தன. இவரது ஆட்சியின் போது அச்சிடப்பட்டதாகக் கூறப்படும் ஒரு நாணயம் சக 1412 (1490 கி.பி.) ஆண்டைக் கொண்டுள்ளது. இருப்பினும் நவீன பாணி எழுத்துக்கள் அதன் நம்பகத்தன்மை குறித்து சந்தேகத்திற்கு வழிவகுத்தது. பிரதாப்பின் உடனடி வாரிசுகள் முறையே 1488 மற்றும் 1489 ஆம் ஆண்டுகளில் நாணயங்களை அடித்தனர் என்பதும் குறிப்பிடத்தக்கது. *இராஜ்மாலா*வின் கூற்றுப்படி, அவரது துரோகத்தின் காரணமாக, பிரதாப் இந்த பிரபுக்களின் ஆதரவை விரைவில் இழந்தார். அவர்கள் இவருக்கு எதிராக ஒரு சதியைத் தொடங்கினர். பிரதாப் இரவில் தூங்கும் போது கொல்லப்பட்டதாக "இராஜ்மாலா" கூறுகிறது.  
சிறுவயதான முதலாம் விசய மாணிக்கியா (இவரது மகனாக இருக்கலாம்) மற்றும் பிரதாப்பின் சகோதரர் முகுத் மாணிக்கியா ஆகியோரால் இவருக்குப் பின் அடுத்தடுத்து பதவியேற்றனர். சிம்மாசனம் இறுதியாக தன்யாவின் மீது குடியேறியது. இவருடைய நீண்ட ஆட்சி 1515 வரை நீடித்தது.
# விக்கிப்பீடியா:விக்கி மாரத்தான் 2023/வளர்ச்சி புள்ளிவிவரம்

| நேரம் (ஒசநே) | கட்டுரை | பகுப்பு | வார்ப்புரு | வலைவாசல் | கட்டுரைப் பேச்சு | பயனர் பேச்சு | இதர | மொத்தம் | } |
| --- | --- | --- | --- | --- | --- | --- | --- | --- | --- |
# அல்காகொல்லி

**அல்காகொல்லி** (*Algaecide*) அல்லது **பாசிக்கொல்லி** அல்லது **அல்காசைட்** என்பது அல்காவைக் கொல்லவும் மற்றும் வளர்ச்சியைத் தடுக்கவும் பயன்படுத்தப்படும் ஓர் உயிர்க்கொல்லி ஆகும். இது பெரும்பாலும் பொதுவான பொருளில் வரையறுக்கப்படுகிறது. உயிரியல் வரையறைக்கு அப்பால் அல்கா என்பதில் நீலப்பச்சைப்பாசியும் அடங்கும். ஒரு பாசிக்கொல்லியானது மேலாண்மை செய்யப்படும் நீர்நிலைகளில் (நீர்த்தேக்கங்கள், கோல்ப் குளங்கள், நீச்சல் குளங்கள்) பயன்படுத்தப்படலாம். ஆனால் டர்ஃப்கிராஸ் போன்ற இடங்களிலும் நிலத்திலும் பயன்படுத்தப்படலாம்.
# அல்காகொல்லி

## வகைகள்

### கனிம கலவைகள்

சில கனிம சேர்மங்கள் பழங்காலத்திலிருந்தே அவற்றின் எளிமையின் காரணமாக அல்கா கொல்லியாகப் பயன்படுத்துவது அறியப்படுகின்றன.  
- மயில் துத்தம்-மிகவும் பயனுள்ள அல்கா கொல்லியாக உள்ளது. பழங்களில் பூஞ்சையைக் கட்டுப்படுத்தப் பயன்படும் போர்டோ பசையுடன் தொடர்புடைய பாரம்பரிய பயன்பாடாகும்.
- கால்சியம் ஐதராக்சைடு (நீரேற்றப்பட்ட சுண்ணாம்பு), ஒரு உயிர்க்கொல்லியாக, கரிம உணவுகளின் உற்பத்தியில் பயன்படுத்துவது அனுமதிக்கப்படுகிறது.
# அல்காகொல்லி

## வகைகள்

### வாற்கோதுமை வைக்கோல்

இங்கிலாந்தில் வாற்கோதுமை வைக்கோல், கண்ணி பைகளில் வைக்கப்பட்டு மீன் குளங்கள் அல்லது நீர் தோட்டங்களில் மிதக்க விடப்படுகிறது. இது குளத்தின் தாவரங்கள் மற்றும் விலங்குகளுக்குத் தீங்கு விளைவிக்காமல் அல்கா வளர்ச்சியைக் குறைக்க உதவுகிறது. பார்லி வைக்கோல் ஒரு பூச்சிக்கொல்லியாகப் பயன்படுத்த ஐக்கிய அமெரிக்கச் சுற்றுச்சூழல் பாதுகாப்பு நிறுவனம் அங்கீகரிக்கவில்லை. குளங்களில் பாசிக்கொல்லியாக இதன் செயல்திறனை அமெரிக்கா மற்றும் இங்கிலாந்தில் பல்கலைக்கழகங்கள் பரிசோதித்தன. சோதனையின் முடிவுகள் அல்கா கொல்லியின் பயன்பாடு குறித்த ஒரு குறிப்பிட்ட முடிவினை தரவில்லை. வைக்கோல் உண்மையில் எவ்வாறு செயல்படுகிறது என்பது தெளிவாகத் தெரியவில்லை.
# அல்காகொல்லி

## வகைகள்

### செயற்கை அல்காகொல்லிகள்

செயற்கையாக பயன்படுத்தப்படும் அல்காகொல்லிகள்  
- பென்சல்கோனியம் குளோரைடு &ndash; சவ்வுகளைத் தாக்கும் "குவாட்" கிருமிநாசினி
- பெத்தோக்சின் &ndash; 2012-ல் "புதிய பரந்த பயன்பாடுடைய நுண்ணுயிர்க்கொல்லி", 2022 "அமெரிக்காவில் ரத்து செய்யப்பட்டது"
- சைபுட்ரைன் &ndash; 2023 முதல் கப்பல் வண்ணப்பூச்சுகளில் தடை செய்யப்பட்டது
- டிக்லோன் &ndash; குயினோன் பூஞ்சைக் கொல்லி/பாசிக்கொல்லி, மண்ணில் நிலைப்புத்தன்மையற்றது
- டைகுளோரோபென் &ndash; முதுகெலும்பில்லாத விலங்குகள் மற்றும் பாக்டீரியாவையும் கொல்லும்
- டையூரான் &ndash; களைக்கொல்லி/பாசிக்கொல்லி, ஒளிச்சேர்க்கையைத் தடுக்கிறது
- எண்டோதல் &ndash; களைக்கொல்லி/பாசிக்கொல்லி, புரத பாஸ்பேடேசு 2ஏவினைத் தடுக்கிறது
- பென்டின் &ndash; குயினோன் பூஞ்சைக் கொல்லி/பாசிக்கொல்லி, நிறுத்தப்பட்டது
- ஐசோபுரோடுரான்&ndash; தேர்ந்தெடுக்கப்பட்ட மாற்று யூரியா களைக்கொல்லி, நிறுத்தப்பட்டது
- மெட்டாபென்ஸ்தியாசுரோன் &ndash; மாற்று யூரியா களைக்கொல்லி, நிறுத்தப்பட்டது
- நபம் &ndash; புற்றுநோய் காரணமாக ஐரோப்பிய ஒன்றியத்தில் பூஞ்சைக் கொல்லி/அல்காகொல்லி பயன்பாடு நிறுத்தப்பட்டது
- ஆக்சிபுளோரோபென் &ndash; களைக்கொல்லி, "நீண்ட நீடித்த விளைவுகளுடன் நீர் வாழ் உயிரினங்களுக்கு மிகவும் நச்சுத்தன்மை உடையது"
- பெண்டாக்ளோரோபீனைல் லாரேட்
- குயினோகிளமைன் &ndash; களைக்கொல்லி/அல்காகொல்லி, பெரும்பாலான ஐரோப்பிய ஒன்றியத்தில் பயன்படுத்தப்படவில்லை
- குயினோனமிட்
- சிமாசின் &ndash; களைக்கொல்லி/பாசிக்கொல்லி, ஒளிச்சேர்க்கையைத் தடுக்கிறது
- டெர்புட்ரின்
- தியோடோனியம்
# உனசமாரனள்ளி

**உனசமாரனள்ளி** (*Hunasamaranahalli*) என்பது இந்தியாவின் கர்நாடக மாநிலத்தின், பெங்களூரு மாவட்டத்தில் உள்ள ஒரு மக்கள் தொகை கணக்கெடுப்பு நகரமாகும்.
# உனசமாரனள்ளி

## மக்கள்தொகையியல்

2001 இந்திய மக்கள் தொகை கணக்கெடுப்பின்படி, உனசமாரனள்ளியின் மக்கள் தொகை 7,384 ஆகும். இதில் ஆண்களின் விகிதம் 56% என்றும், பெண்களின் விகிதம் 44% என்றும் உள்ளது. அனசமாரனள்ளியின் சராசரி கல்வியறிவு விகிதம் 75% ஆகும், இது தேசிய சராசரியான 59.5% ஐ விட கூடுதல்: ஆண்களின் கல்வியறிவு விகிதம் 79%, பெண்களின் கல்வியறிவு விகிதம் 69% என்று உள்ளது. அனசமாரனள்ளியின் மக்கள் தொகையில் ஆறு வயதுக்குட்பட்டவர்கள் விகிதம் 13% ஆகும்.
# உனசமாரனள்ளி

## பொருளாதாரம்

ஸ்டார் ஏர் நிறுவனத்தின் தலைமை அலுவலகம் உனசமாரனள்ளியில் உள்ள சிந்து லாஜிஸ்டிக் பூங்காவில் உள்ளது.
# வேளாண்சூழலியல்

**வேளாண் சூழலியல்** (IPA: / ˌæ. γρο ʊ. i. ɑː. lə. dɪdi / ɑ என்பது வேளாண் விலைச்சல் முறைகளில் பயன்படுத்தப்படும் சுற்றுச்சூழல் செயல்முறைகளைப் படிக்கும் ஒரு கல்வி துறையாகும். சுற்றுச்சூழல் கொள்கைகளைக் கொண்டு வருவது வேளாண் சுற்றுச்சூழல் அமைப்புகளில் புதிய மேலாண்மை அணுகுமுறைகளை வழங்கலாம். இந்த சொல் ஒரு அறிவியலையோ இயக்கத்தையோ அல்லது வேளாண் நடைமுறையையோ குறிக்கலாம். வேளாண் சூழலியலாளர்கள் பல்வேறு வேளாண் சுற்றுச்சூழல் அமைப்புகளை ஆய்வு செய்கிறார்கள். வேளாண் சூழலியல் துறை எந்தவொரு குறிப்பிட்ட பண்னை முறையுடனும் தொடர்புடையது அன்று., அது கரிம மீளுருவாக்கம் ஒருங்கிணைந்ததாகவோ அல்லது தொழில்துறை உனைப்புறுத்துவதாகவோ அல்லது விரிவாக்குவதாகவோ இருந்தாலும் , சிலர் மாற்றுப் பண்ணை முறைக்குக் குறிப்பாக இந்த பெயரைப் பயன்படுத்துகின்றனர்.
# இராம மாணிக்கியா

**இராம மாணிக்கியா** (*Rama Manikya*) (இ. 1676), **இராம் மாணிக்கியா** அல்லது **இராம்தேவ் மாணிக்கியா** என்றும் அழைக்கப்படும் இவர், 1676 முதல் 1685 வரைதிரிபுரா இராச்சியத்தை ஆண்ட மாணிக்கிய வம்சத்தைச் சேர்ந்த அரசனாவார்.
# இராம மாணிக்கியா

## வரலாறு

மகாராஜா கோவிந்த மாணிக்கியாவின் மூத்த மகனான, இவர் தனது தந்தையின் இராணுவத் தளபதிகளில் ஒருவராகவும் செயல்பட்டார். டிசம்பர் 1661 இல், இவர் கலகம் செய்த தனது மாமா நட்சத்ர ரே என்கிற சத்ர மாணிக்கியாவுக்கு எதிராக அனுப்பப்பட்டார். அம்தாலி போரில் அவரை எதிர் கொண்டார். இந்தப் போரில் இராமன் தோற்கடிக்கப்பட்டார். இந்த இழப்பு இவரது தந்தைக்கு தற்காலிகமாக சில ஆண்டுகள் திரிபுராவை விட்டு வெளியேற வேண்டிய கட்டாயம் ஏற்பட்டது.  
1676 இல் கோவிந்தரின் மரணத்தைத் தொடர்ந்து, இராமன் அரியணை ஏறினார். இருப்பினும் இவர் விரைவில் தனது மருமகன் துவாரிகா தாக்கூரிடமிருந்து கிளர்ச்சியை எதிர்கொண்டார். பிந்தையவர் நரேந்திர மாணிக்கியா என்ற அரச பட்டத்தை ஏற்றுக்கொண்டார். மேலும், சரயிலைச் சேர்ந்த ஆப்கானிய நவாப் நசீர் முகம்மதுவின் உதவியுடன் ராமரை வீழ்த்தினார். பதவி நீக்கம் செய்யப்பட்ட மன்னர் வங்காளத்தின் முகலாய ஆளுநரான சயிஸ்ட கானிடம் உதவிக்காகச் சென்றார். கான் இவருக்கு ஆதரவாக தனது இராணுவத்தை அனுப்பி இவர் அரியணையை மீண்டும் கைப்பற்ற உதவினார். கான் நரேந்திரனை டாக்காவிற்கு சிறைபிடித்து அழைத்துச் சென்றார்.  
ஒரு கட்டத்தில், இராமன் வடக்கே சில்ஹெட் நோக்கி ஊடுருவி நகர எல்லை வரை சென்றடைந்தார். திரிபுராவில், இவர் விரிவான உள்கட்டமைப்பு மேம்பாடு, பல குளங்கள் மற்றும் கோவில்களை எழுப்பினார். விஷ்ணுவின் நினைவாக ( வைணவத்துடனான தனிப்பட்ட உறவைப் பரிந்துரைக்கிறது) அத்துடன் மின்னல் தாக்குதலால் முன்பு சேதமடைந்த திரிபுர சுந்தரி கோவிலை பழுதுபார்ப்பது போன்ற பணிகளையும் மேற்கொண்டார். இன்றைய திரிபுரா மற்றும் வங்காளதேசம் முழுவதும் அமைந்துள்ள பல கிராமங்கள் இவரது நினைவாக பெயரிடப்பட்டுள்ளன.
# இராம மாணிக்கியா

## இறப்பு

ராமர் 1685 இல் முதுமையில் இறந்தார். இவரது மனைவி இரத்னாவதி இவரது இறுதிச் சடங்கில் உடன்கட்டை ஏறினார். இவருக்குப் பிறகு இவரது மகன் இரண்டாம் இரத்தின மாணிக்கியா பதவிக்கு வந்தார்.
# சுற்றுச்சூழலுடன் இணைந்த வேளாண்மை

சுற்றுச்சூழலுடன் இணைந்த வேளாண்மை (**Agriculture in Concert with the Environment)** (**ACE**) என்பது பூச்சிக்கொல்லிகள், கரையக்கூடிய உரங்கள் ஆகியவற்றால் ஏற்படும் மாசுபாட்டின் தீங்கைக் குறைக்கும் ஆராய்ச்சி திட்டங்களுக்கு நிதியளிப்பதற்காக அமெரிக்க வேளாண் துறையின் பேணுதிற வேளாண்மை ஆராய்ச்சி, கல்வித் துறையுடன் (SARE) ஒத்துழைப்புடன் ஆளப்படும் ஒரு திட்டமாகும்.
# சுற்றுச்சூழலுடன் இணைந்த வேளாண்மை

## தோற்றம்

1991 ஆம் ஆண்டில் சுற்றுச்சூழல் பாதுகாப்பு முகமை(EPA) குறைந்த உள்ளீட்டுப் பேணுதிற வேளாண்மைத் திட்டத்தின் வழியாக அமெரிக்க வேளாண் துறையின் பேணுதிற வேளாண்மை ஆராய்ச்சி, கல்வித் துறையுடன் (SARE) கூட்டுசேர்ந்தது. திட்டத்திற்கு 1,000,000 டாலர் பாதீட்டை ஒதுக்கியது. எல்ஐஎஸ்ஏ திட்டம் ஒவ்வொரு ஆண்டும் சுற்றுச்சூழல் பாதுகாப்பு முகமை (EPA) டாலரிலிருந்து பெறப்பட்ட நிதியை டாலருக்கு டாலர் சரிப்படுத்துவதாக உறுதியளித்தது.
# சுற்றுச்சூழலுடன் இணைந்த வேளாண்மை

## திட்டப்பணி

வேளாண் மாசுபாட்டைத் தடுப்பதற்கும் குறைப்பதற்கும் உதவும் வகையில் ஏ. சி. இ திட்டம் உருவாக்கப்பட்டது. இதை அடைய திட்டம் 3 முக்கிய இலக்குகளை உருவாக்கியது  
- வேளாண் நடைமுறைகளில் பூச்சிக்கொல்லிகள், உரங்களின் பயன்பாட்டைக் குறைத்தல்
- ஊட்டச்சத்து மேலாண்மை திட்டமிடல், குறைந்த தீங்குப் பூச்சிக்கொல்லிகள், உயிரியல் கட்டுப்பாடுகளின் பயன்பாட்டைச் செயல்படுத்த ஊக்குவித்தல்
- சுற்றுச்சூழல் உணர்திறன் கொண்ட பகுதிகளைப் பாதுகாத்தல்
# சத்திர மாணிக்கியா

**சத்திர மாணிக்கியா** (Chhatra Manikya) (இ. 1667) 1661 முதல் 1667 வரை திரிபுரா இராச்சியத்தை ஆண்ட மாணிக்கிய வம்சத்தைச் சேர்ந்த அரசனாவார்.  
நட்சத்திர ராய் என்ற பெயரில் பிறந்த இவர் மகாராஜா கல்யாண் மாணிக்கியாவின் இளைய மகனாவார். 1658 இல் முகலாய இளவரசர் ஷா ஷுஜாவால் தொடுக்கப்பட்ட போரில் இவரது தந்தையின் தோல்வியைத் தொடர்ந்து, இவர் முகலாய நீதிமன்றத்திற்கு பணயக்கைதியாக அனுப்பப்பட்டார். அங்கு இருந்தபோது, இவரது நடத்தை முகலாய பேரரசர் ஔரங்கசீப்பின் ஆதரவைப் பெற்றது.  
இவரது தந்தையின் மரணத்திகுப் பிறகு இவரது சகோதரர் கோவிந்த மாணிக்கியா பதவியேற்ற பிறகு, இவர் 1661 இல் அரியணைக்கு முயற்சித்தார். பேரரசரின் ஆதரவுடனும், வங்காளத்தின் முகலாய ஆளுநரின் இராணுவ ஆதரவுடனும், ஒரு தாக்குதல் தொடங்கப்பட்டது. முதல் தாக்குதலில் தலைநகர் உதய்ப்பூர் கைப்பற்றப்பட்டது. கோவிந்தா ராச்சியத்தை விட்டு வெளியேற வேண்டிய கட்டாயம் ஏற்பட்டது . பின்னர், இவர் சத்திர மாணிக்கியா என்ற பெயரில் அரியணை ஏறினார்.  
ஆறு ஆண்டுகள் ஆட்சி செய்த பிறகு, இவரது சகோதரர் அண்டை நாடான அரக்கானின் ஆட்சியாளரின் உதவியைப் பயன்படுத்தி மீண்டும் அரியணையை கைப்பற்றினார். இந்த கட்டத்தில் சத்திரா கோவிந்தனால் கொல்லப்பட்டாரா அல்லது தாக்குதலுக்கு முன்பே இறந்துவிட்டாரா என்பது நிச்சயமற்றது.
# தைதாரி பெகெரா

**தைதாரி பெகெரா** (*Daitari Behera*) இந்தியாவைச் சேர்ந்த ஓர் அரசியல்வாதுஇயாவார். 1938 ஆம் ஆண்டு சூலை மாதம் முதல் தேதியன்று இவர் பிறந்தார். இந்திய தேசிய காங்கிரசு கட்சியைச் சேர்ந்த இவர் ஒடிசா சட்டமன்றத்தின் சட்டமன்ற உறுப்பினராக இரண்டு முறை தேர்ந்தெடுக்கப்பட்டார்.
# தைதாரி பெகெரா

## வாழ்க்கைக் குறிப்பு

பெகெரா 1938 ஆம் ஆண்டு சூலை மாதம் முதல் தேதியன்று கஞ்சம் மாவட்டத்தில் பிறந்தார். 1974 ஆம் ஆண்டில் சத்ரபூர் தொகுதியில் போட்டியுயிட்டு ஒடிசா சட்டப் பேரவை உறுப்பினராகத் தேர்ந்தெடுக்கப்பட்டார். 1995 ஆம் ஆண்டிலும் இதே சத்ரபூர் தொகுதியிலிருந்து மீண்டும் ஒடிசா சட்டப் பேரவைக்குத் தேர்ந்தெடுக்கப்பட்டார்.  
2020 ஆம் ஆண்டு சனவரி மாதம் 2 ஆம் தேதியன்று தைதாரி பெகெரா தனது 81 ஆம் வயதில் காலமானார்.
# கல்யாண் மாணிக்கியா

**கல்யாண் மாணிக்கியா** (*Kalyan Manikya*) (இ. 1660) 1626 முதல் 1660 வரை திரிபுரா இராச்சியத்தை ஆண்ட மாணிக்கிய வம்சத்தைச் சேர்ந்த அரசனாவார். முகலாயப் பேரரசின் ஆக்கிரமிப்பிற்குப் பிறகு ஆட்சி செய்த கல்யாண், முகலாயர்களுடன் தொடர்ச்சியான போரில் இருந்த போதிலும், ராச்சியத்தை மீட்டெடுக்க நிறைய பணிகளை செய்தார்.
# கல்யாண் மாணிக்கியா

## வரலாறு

கல்யாண் மாணிக்கிய வம்சத்தின் ஒரு கிளையில் பிறந்தவர். இவரது தந்தை கச்சு ஃபா ககன் ஃபாவின் வழித்தோன்றல், அவர் மகா மாணிக்கியாவின் மகனாவார். 1618 ஆம் ஆண்டில் முகலாயர்கள் திரிபுராவைக் கைப்பற்றிய பிறகு, யசோதர் மாணிக்கியா, ராச்சியத்திலிருந்து வெளியேற்றப்படுவதற்கு முன்பு, கல்யாணுக்கு நெருங்கிய ஆண் உறவினர்கள் இல்லாததால், இவர் தனது வாரிசாக்கப்பட்டார். இப்பகுதியில் ஏற்பட்ட ஒரு கொடிய தொற்றுநோய்க்குப் பிறகு முகலாயர்கள் பின்வாங்கியதைத் தொடர்ந்து, திரிபுரி பிரபுக்கள் 1626 இல் கல்யாணை புதிய ஆட்சியாளராக நியமித்து, இவரது முந்தைய நியமனத்தை உறுதிப்படுத்தினர். காளிக்கு கோவில் கட்டியதோடு, பிராமணர்களுக்கு நிலங்களை தானமாக அளித்து, மத விஷயங்களிலும் ஈடுபாடு கொண்டிருந்தார்.
# கல்யாண் மாணிக்கியா

## போர்கள்

தனது முன்னோடியைப் போலவே, கல்யாண் முகலாயர்களுக்கு திரை செலுத்த மறுத்துவிட்டார். இதன் விளைவாக ராச்சியத்திற்கு எதிராக மீண்டும் மீண்டும் தாக்குதல்கள் நடத்தப்பட்டன. ஆரம்பத்தில் இவர் அதை முறியடிக்க முடிந்தது. இருப்பினும், இவர் 1658 இல் இளவரசர் ஷா ஷுஜாவால் தோற்கடிக்கப்பட்டார். திரிபுரா பின்னர் முகலாய வருவாய் பட்டியலில் "சர்க்கார் உதய்ப்பூர்" என்ற பெயரில் சேர்க்கப்பட்டது. மேலும் கல்யாண் தனது மகன் நட்சத்ர ராயை (பின்னர் சத்ர மாணிக்யா என்று அழைக்கப்பட்டார்) ஷா ஷுஜாவின் நீதிமன்றத்தில் பிணைக் கைதியாகக் கொடுக்க வேண்டியிருந்தது.
# கல்யாண் மாணிக்கியா

## இறப்பு

1660 இல் இவரது மரணத்திற்குப் பிறகு, ஏற்கனவே போரினால் வலுவிழந்த திரிபுரா, கல்யாணின் மகன்களிடையே ஒரு சகோதர வாரிசு போராட்டத்திற்கு மேலும் உட்படுத்தப்பட்டது.
# சஞ்சய் போய்

**சஞ்சய் போய்** (Sanjay Bhoi) இந்தியாவின் ஒடிசா மாநிலத்தைச் சேர்ந்த ஓர் அரசியல்வாதியாவார். 2009 ஆம் ஆண்டு நடைபெற்ற பொதுத் தேர்தலில் இந்திய தேசிய காங்கிரசு கட்சியின் சார்பாகப் போட்டியிட்டு, ஒடிசாவின் பார்கர் மக்களவை தொகுதிக்கு நாடாளுமன்ற உறுப்பினராக இருந்தார்.
# சஞ்சய் போய்

## ஆரம்ப வாழ்க்கை மற்றும் கல்வி

சம்பல்பூரில் இருந்து தேர்ந்தெடுக்கப்பட்டு நான்கு முறை நாடாளுமன்ற உறுப்பினராக இருந்த கிருபாசிந்து போயின் மகனாக பராகரில் உள்ள பைக்மால் கிராமத்தில் சஞ்சய் பிறந்தார். ஒரு தகுதி வாய்ந்த தகவல் தொழில்நுட்ப வல்லுநரான இவர் மைக்ரோசாஃப்ட் நிறுவனத்தின் சான்றளிக்கப்பட்ட தயாரிப்பு நிபுணராக அறியப்படுகிறார். சஞ்சய் தில்லி பல்கலைக்கழகத்தில் தனது கல்வியை முடித்துள்ளார். ஒரு பன்னாட்டு மென்பொருள் நிறுவனத்தில் திட்ட மேலாளராக ஆறு ஆண்டுகள் பணிபுரிந்த இவர், தந்தையின் மறைவுக்குப் பிறகு ஒரிசாவுக்குத் திரும்பினார். அடிமட்ட தலைவராக மாவட்டத்தில் பல சமூக சேவை திட்டங்களை ஏற்பாடு செய்துள்ளார். மேற்கு ஒரிசாவின் பின்தங்கிய பகுதியை முன்னிலைப்படுத்த கலாச்சார விழாக்களையும் ஏற்பாடு செய்கிறார். ஒரிசாவில் பட்டினி சாவுகளை தடுக்கும் பணியிலும் தீவிரமாக ஈடுபடுகிறார்.
# சஞ்சய் போய்

## அரசியல் வாழ்க்கை

2009 ஆம் ஆண்டு மக்களவைத் தேர்தலில் பர்கார் தொகுதியில் போட்டியிடுவதற்காக சஞ்சய் காங்கிரசு கட்சியால் தேர்ந்தெடுக்கப்பட்டார். தேர்தலில் தனக்கு அடுத்து இருந்த பாரதிய சனதா கட்சியின் ராதாராணி பாண்டாவை ஒரு லட்சம் வாக்குகள் வித்தியாசத்தில் தோற்கடித்தார். 2014 மக்களவை தேர்தலில் பார்கர் மக்களவை தொகுதியில் போட்டியிட்டு 3 ஆவது இடம் பிடித்தார்.
# சஞ்சய் போய்

## மேலும் பார்க்கவும்

- பர்கர் (லோக்சபா தொகுதி)
- இந்திய தேசிய காங்கிரஸ்
# நரேந்திர மாணிக்கியா

**நரேந்திர மாணிக்கியா** (*Narendra Manikya*) (இ. 1695) 1693 முதல் 1695 வரை திரிபுரா இராச்சியத்தை ஆண்ட மாணிக்கிய வம்சத்தைச் சேர்ந்த அரசனாவார்.
# நரேந்திர மாணிக்கியா

## வாழ்க்கை

துவாரிகா தாக்கூர் என்ற பெயரில் பிறந்த இவர், திரிபுரி இளவரசர் துர்காவிற்கும் மகாராஜா கோவிந்த மாணிக்கியாவிற்கும் மகனாவார். இவரது தாத்தாவின் மரணத்தைத் தொடர்ந்து 1676 இல் இவரது மாமா ராம மாணிக்கியா பதவியேற்ற பிறகு, துவாரிகா தனக்காக அரியணையைக் கோர முயன்றார். சரைலின் ஆப்கானித்தான் தலைவரான முகம்மது நசீருடன் கூட்டுச் சேர்ந்து, துவாரிகா ராமரை வெளியேற்ற முடிந்தது. அரியணை ஏறியதும் நரேந்திர மாணிக்கியா என்ற ஆட்சிப் பெயரைப் வைத்துக் கொண்டார். இருப்பினும், இவரது மாமா, வங்காளத்தின் முகலாய ஆளுநரான சயிஸ்ட கானின் உதவியைப் பெற்று, நரேந்திரனின் கிளர்ச்சியை அடக்கி, அதிகாரத்தை மீட்டெடுத்தார்.
# நரேந்திர மாணிக்கியா

## போர்கள்

நரேந்திரன், கைது செய்யப்பட்ட பின்னர், முகலாயர்களால் டாக்காவிற்கு அழைத்துச் செல்லப்பட்டார். அங்கு இவர் இறுதியில் கானுடன் நட்பை வளர்த்துக் கொள்ள முடிந்தது. பதிலுக்கு, திரிபுராவின் வழக்கமான கப்பத்திற்கு கூடுதலாக இரண்டு யானைகளை முகலாயர்களுக்கு வழங்க நரேந்திர ஒப்புக்கொண்டார். மேலும் ஒரு யானை தனியே கானுக்கு பிரத்தியேகமாக வழங்கப்பட்டது. நரேந்திரன் தனது சகோதரனை அன்புடன் நடத்தினான்.  
இருப்பினும், இவரது ஆட்சி சிறிது காலமே இருந்தது. ரத்னாவின் கீழ் திவானாக இருந்த சம்பக் ரே கோவிந்த மாணிக்கியாவின் மருமகனும் ஆவார் புதிய ஆட்சியாளரால் பிடிபடுவதைத் தவிர்ப்பதற்காக டாக்காவிற்கு தப்பி ஓடினார். அங்கு, அவர், ரத்னாவின் தம்பி மற்றும் மிர் கான் என்ற திரிபுரி ஆளுநருடன் சேர்ந்து, நரேந்திரனுக்கு எதிராக இராணுவ ஆதரவை வழங்க சயிஸ்ட கானை ஊக்கப்படுத்தினார். அவர்கள் திரிபுராவிற்குள் ஒரு பெரிய படையெடுப்பை மேற்கொண்டனர். மேலும் சண்டிகர் போரில் நரேந்திரனை தோற்கடித்தனர். பிந்தையவர் பின்னர் கொல்லப்பட்டார். சுமார் மூன்று ஆண்டுகள் ஆட்சி செய்தார். அரியணை ரத்னாவுக்கு மீட்டெடுக்கப்பட்டது.
# வேளாண்மை உயிர்ப்பன்மை

**வேளாண்மை உயிர்ப்பன்மை** (**Agricultural biodiversity)** என்பது வேளாண்மை தொடர்பான பொதுவான பல்லுயிர் பெருக்கத்தின் துணைக்குழு ஆகும். மரபணு, இனம், சுற்றுச்சூழல் மட்டங்களில் தாவரங்கள், நுண்ணுயிரிகளின் வகைகளையும் வேறுபாட்டையும் இது குறிக்கும். சுற்றுச்சூழல் கட்டமைப்புகள், செயல்பாடுகள், செயல்முறைகளை விளைச்சல் அமைப்புகளிலும் அதைச் சுற்றியுள்ளவற்றிலும் பேணி, உணவும் உணவு அல்லாத வேளாண் பொருட்களை வழங்குகின்றன. இது உழவர்கள், கால்நடை வளர்ப்போர், மீனவர்கள் காட்டுவாசிகளால் ஆளப்படுகிறது வேளாண் பல்லுயிர்ப் பெருக்கம் நிலைத்தன்மை, தகவமைப்பு, ஏற்புதிறம் ஆகியவற்றை வழங்குகிறது. உலகெங்கிலும் உள்ள ஊரகச் சமூகங்களின் வாழ்வாதார உத்திகளின் முதன்மைக் கூறாக உள்ளது. பேணுதிற உணவு அமைப்புகளுக்கும் உணவுகளுக்கும் வேளாண் பல்லுயிர்ப் பெருக்கம் மையமாக உள்ளது. வேளாண் பல்லுயிர்ப் பெருக்கம் உணவுப் பாதுகாப்பு, ஊட்டச்சத்து பாதுகாப்பு, வாழ்வாதாரப் பாதுகாப்புக்கு பங்களிக்க முடியும். மேலும் இது காலநிலை தழுவல், காலநிலைத் தணிப்புக்கு முதன்மையானது.
# முகுந்த மாணிக்கியா

## ஆட்சி

தர்ம மாணிக்கியாவிற்குப் பிறகு ஆட்சிக்கு வந்த இவர் 1729 இல் முகுந்த மாணிக்கியா என்ற ஆட்சிப் பெயரைப் பெற்றார். பிராமணர்களுக்கும், சத்திரியர்களுக்கும் நிலங்களை தானமாக அளித்து, பக்திமிக்க மன்னராக தன்னை நிரூபித்தார். இவர் முகலாயர்களுடன் நல்லுறவைப் பேண முயன்றார். தனது மகன் பஞ்ச கௌரி தாக்கூர் என்கிற இரண்டாம் இந்திர மாணிக்கியாவை பிணைக் கைதியாக அனுப்பினார். மேலும் உதய்ப்பூரில் உள்ள முகலாய பௌஜ்தாரைக் கொல்லும் சதித்திட்டத்தை இவரது உறவினர் ருத்ரமணி என்கிற இரண்டாம் ஜாய் மாணிக்கியா மூலம் நிறைவேற்றினார்.  
இருப்பினும், 1739 ஆம் ஆண்டில், திரிபுராவின் ஐந்து யானைகள் வழங்கும் வருடாந்திர கப்பத்தை வழங்கத் தவறியதால், இவர் முகலாயர்களால் தூக்கியெறியப்பட்டார். உதய்ப்பூர் முற்றுகையிடப்பட்டு, இவரும், இவரது மகன்கள் பத்ரமணி, கிருஷ்ணமணி மற்றும் மருமகன் கங்காதர் என்கிற இரண்டாம் உதய் மாணிக்யா ஆகியோருடன் கைது செய்யப்பட்டனர். இந்த அவமானத்தைத் தாங்க முடியாமல், நஞ்சு அருந்தி தற்கொலை செய்து கொண்டார். இவரது ராணி உடன்கட்டை ஏறினார். இவருக்குப் பிறகு ருத்ரமணி (பின்னர் இரண்டாம் ஜாய் மாணிக்கியா) முகலாயர்களை உதய்ப்பூரிலிருந்து விரட்டியடித்தார்.
# பசந்த் குமார் பிசுவால்

**பசந்த் குமார் பிசுவால்** (*Basant Kumar Biswal*) இந்தியாவைச் சேர்ந்த ஓர் அரசியல்வாதியாவார். 1936 ஆம் ஆண்டு ஆகத்து மாதம் 23 ஆம் தேதியன்று இவர் பிறந்தார். இந்திய தேசிய காங்கிரசு கட்சியைச் சேர்ந்த இவர் ஒடிசாவின் துணை முதலமைச்சராகப் பதவியில் இருந்துள்ளார். திர்டோல் சட்டமன்றத் தொகுதியின் சட்டமன்ற உறுப்பினராகவும், ஒடிசா பிரதேச காங்கிரசு கட்சியின் துணைத் தலைவராகவும் இருந்துள்ளார்.  
இவருக்கு இரண்டு மகன்கள் இருந்தனர். முதல் மகன் முன்னாள் துடுப்பாட்ட வீரர் இரஞ்சிப் பிசுவால் ஆவார். இவர் இந்தியத் துடுப்பாட்ட அணியின் மேலாளராகவும் இந்தியன் பிரீமியர் லீக்கின் தலைவராகவும் இந்திய தேசிய காங்கிரசு கட்சியின் ஒரு பகுதியாக ஒடிசாவின் மாநிலங்களவை நாடாளுமன்ற உறுப்பினராகவும் இவர் இருந்துள்ளார். இரண்டாவது மகன் சிரஞ்சிப் பிசுவால் இயகத்சிங்பூர் சட்டமன்ற தொகுதியின் காங்கிரசு சட்டமன்ற உறுப்பினராகவும் ஒடிசா சட்டமன்றத்தின் துணை எதிர்க்கட்சித் தலைவராகவும் உள்ளார்.
# பசந்த் குமார் பிசுவால்

## இறப்பு

பசந்த் குமார் பிசுவால் 2003 ஆம் ஆண்டு செப்டம்பர் மாதம் 7 ஆம் தேதியன்று காலமானார்.
# அனாதி சரண் தாசு

**அனாதி சரண் தாசு** (*Anadi Charan Das*) இந்தியாவைச் சேர்ந்த ஓர் அரசியல்வாதியாவார். 1935 ஆம் ஆண்டு சனவரி மாதம் 04 ஆம் தேதியன்று இவர் பிறந்தார். இந்திய தேசிய காங்கிரசு கட்சியைச் சேர்ந்த இவர் 1971, 1980 மற்றும் 1984 ஆம் ஆண்டுகளில் ஒடிசாவின் சாச்ப்பூர் தொகுதியில் போட்டியிட்டு இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார். 1989 மற்றும் 1991 ஆம் ஆண்டுகளில் சனதா தளத்தின் உறுப்பினராக இவர் இருந்தார். ஆனால் சர்ச்சைக்குரிய சூழ்நிலையில் இந்திய தேசிய காங்கிரசில் மீண்டும் இணைந்தார். இவ்விணைப்பு 1993 ஆம் ஆண்டு சூலை மாதம் 28 அன்று நடந்த நம்பிக்கை வாக்கெடுப்பில் இராம் லக்கன் சிங் யாதவ் தலைமையிலான குழுவுடன் நரசிம்மராவ் அரசாங்கத்தை காப்பாற்ற உதவியது.  
அனாதி சரண் தாசு 2023 ஆம் ஆண்டு சூன் மாதம் 16 ஆம் தேதியன்று காலமானார்.
# சச்சிதானந்த நாராயண் தேபு

**சச்சிதானந்த நாராயண் தேபு** (*Sachhidanand Narayan Deb*) இந்தியாவைச் சேர்ந்த ஓர் அரசியல்வாதியாவார். 1923 ஆம் ஆண்டு அக்டோபர் மாதம் 15 ஆம் தேதியன்று இவர் பிறந்தார். இந்திய தேசிய காங்கிரசு கட்சியைச் சேர்ந்த இவர் ஒடிசா சட்டமன்றத்தில் உறுப்பினராக இருந்தார்.  
சச்சிதானந்த நாராயண் தேபு 1971 ஆம் ஆண்டு சிக்கிடி தொகுதியில் போட்டியிட்டு ஒடிசா சட்டமன்றத்தின் சட்டமன்ற உறுப்பினராகத் தேர்ந்தெடுக்கப்பட்டார். 1974 ஆம் ஆண்டிலும் இதே தொகுதியிலிருந்து மீண்டும் தேர்ந்தெடுக்கப்பட்டார். சச்சிதானந்த நாராயண் தேபு இந்த தொகுதியின் தற்போதைய சட்டமன்ற உறுப்பினராக இருக்கும் உசாதேவியின் மாமனார் ஆவார்.  
2019 ஆம் ஆண்டு திசம்பர் மாதம் 27 ஆம் தேதியன்று சச்சிதானந்த நாராயண் தேபு தனது 96 ஆவது வயதில் காலமானார்.
# பசந்த மஞ்சரி தேவி

**பசந்த மஞ்சரி தேவி** (*Basanta Manjari Devi*) இந்தியாவைச் சேர்ந்த ஓர் அரசியல்வாதியாவார். 1900 ஆம் ஆண்டு இவர் பிறந்தார். இந்திய தேசிய காங்கிரசு கட்சியைச் சேர்ந்த இவர் ஒடிசாவின் முதலாவது பெண் அமைச்சராக அறியப்படுகிறார். 1946 ஆம் ஆண்டு அமைக்கப்பட்ட அரேகிருட்டிணா மகாதாபு அரசாங்கத்தில் சுகாதாரத் துறையின் துணை அமைச்சராக பசந்த மஞ்சரி தேவி இருந்தார்.
# பசந்த மஞ்சரி தேவி

## வாழ்க்கைக் குறிப்பு

பசந்த மஞ்சரி தேவி பிரித்தானிய இந்தியாவில் இருந்த நீலகிரி மாநிலத்தின் அரச குடும்பத்தில் பிறந்தார். இவரது தந்தை சியாம சந்திர பஞ்சா மர்தராச்சு அரிசந்தன் ஆவார்.  
சுதந்திர இந்தியாவில் பசந்த மஞ்சரி தேவி 1953 ஆம் ஆண்டில் ஒடிசாவின் துணை சுகாதார அமைச்சராக இருந்தார்.
# கிறிசுட்டோபர் எக்கா

**கிறிசுட்டோபர் எக்கா** (*Christopher Ekka*) இந்தியாவைச் சேர்ந்த ஓர் அரசியல்வாதியாவார். 1943 ஆம் ஆண்டு சூலை மாதம் 24 ஆம் தேதியன்று இவர் பிறந்தார். இந்திய தேசிய காங்கிரசு கட்சியைச் சேர்ந்த இவர் இந்திய நாடாளுமன்றத்தின் மக்களவையில் நாடாளுமன்ற உறுப்பினராக இருந்தார். செபசுடியானா லக்ரா என்பவரை இவர் திருமணம் செய்து கொண்டார். இத்தம்பதியருக்கு சி.எசு. இரசீம் எக்கா என்ற ஒரு குழந்தை இருந்தார்.
# ஏக்கர், இஸ்ரேல்

**ஏக்கர்** (*Acre*) இஸ்ரேல் நாட்டின் வடக்கில் அமைந்த வட மாவட்டத்தில் அமைந்த இந்த துறைமுக நகரத்தை உள்ளூரில் **அக்கோ** என அழைக்கின்றனர். கிமு 3000ல் நிறுவப்பட்ட இந்நகரத்த்தின் பழைய ஏக்கர் நகரத்தின் 23 எக்டேர் பரப்பளவை 2001ல் யுனேஸ்கோ நிறுவனம் உலகப் பாரம்பரியக் களமாக அறிவித்தது.
# ஏக்கர், இஸ்ரேல்

## அமைவிடம்

மத்தியத்தரைக் கடலின் லெவண்டைன் கடல் பரப்பில், இஸ்ரேல் நாட்டின் வட மாவட்டத்தில் அமைந்த ஏக்கர் துறைமுக நகரம், அய்பா நகரத்திற்கு தென்மேற்கே 25.5 கிலோ மீட்டர் தொலைவிலும்; டெல் அவீவ் நகரத்திற்கு 97 கிலோ மீட்டர் தொலைவிலும் அமைந்துள்ளது.
# ஏக்கர், இஸ்ரேல்

## மக்கள் தொகை பரம்பல்

ஏக்கர் நகரத்தில் தற்போது 48,000 மக்கள் வாழ்கின்றனர். அதில் யூதர்கள் பெரும்பான்மையாக இருப்பினும், அரபிரேயர்கள் 32% உள்ளனர். 2000ல் பழைய ஏக்கர் நகரத்தில் 95% பேர் அரபுகள் வாழ்ந்தனர். தற்போது அரபுகள் 15% வாழ்கின்றனர்.பகாய் சமயத்தினருக்கு ஏக்கர் நகரம் மிகவும் புனிதமானது.
1999ம் ஆண்டில் ஏக்கர் நகரத்தின் 22 கல்வி நிலையங்களில் 15,000 குழந்தைகள் பயின்றனர்.
# ஏக்கர், இஸ்ரேல்

## போக்குவரத்து

ஏக்கர் தொடருந்து நிலையம் மற்றும் பேருந்து நிலையம் இஸ்ரேல் நாட்டின் பிற முக்கிய நகரங்களுடன் இணைக்கிறது.
# ஏக்கர், இஸ்ரேல்

## இதனையும் காண்க

- இசுரேலிய நகரங்களின் பட்டியல்
- பண்டைய அண்மை கிழக்கின் நகரங்கள்
=
# வேளாண் சுற்றுச்சூழல் அமைப்பு

**வேளாண் சுற்றுச்சூழல் அமைப்புகள்** (*agroecosystems*) என்பன பண்ணைகள், தோட்டங்களில் உணவு விளைச்சல் முறைகளை வளர்க்கும் சுற்றுச்சூழல் அமைப்புகள் ஆகும். பெயர் குறிப்பிடுவது போல , வேளாண் சூழல் அமைப்பின் மையத்தில் வேளாண்செயல்பாடு உள்ளது. எனவே அவை சுற்றுச்சூழல் அணுகுமுறைகளைப் பயன்படுத்திய வேளாண் சூழலியல், மீளுருவாக்க வேளாண்மையில் ஆய்வுக்கான அடிப்படை அலகு ஆகும்.  
பிற சூழலியல் அமைப்புகளைப் போலவே வேளாண் சூழலியல்களும் ஓரளவு மூடிய அமைப்புகளை உருவாக்குகின்றன , இதில் விலங்குகள், தாவரங்கள், நுண்ணுயிரிகள், பிற உயிரினங்கள் ஆகியனவற்றின் சூழல் ஒன்றையொன்று சார்ந்து தொடர்ந்து தொடர்பு கொள்கின்றன. அவை ஓரளவு தன்னியல்பான வேளாண் நடவடிக்கைகளின் இடஞ்சார்ந்த, செயல்பாட்டு ஒத்திசைவான அலகு என வரையறுக்கப்படுகின்றன.  
ஒரு வேளாண் சுற்றுச்சூழல் அமைப்பு வேளாண் நடவடிக்கைகளின் உடனடி தளத்திற்கு மட்டுப்படுத்தப்படவில்லை என்று காணலாம் (எ. கா. பண்ணை). அதாவது , பொதுவாக இனங்களின் கூட்டங்கள், ஆற்றல் பாய்வுகள், நிகர ஊட்டச்சத்து சமநிலை ஆகியவற்றில் ஏற்படும் மாற்றங்களால் தாகமுரும் களச்சூழலை இது உள்ளடக்கியது. வேளாண் சுற்றுச்சூழல் அமைப்புகள் , குறிப்பாக முனைப்பாக நிர்வகிக்கப்படும் உயிரினங்கள் , இயற்கை சுற்றுச்சூழல் அமைப்புகளை விட எளிய உயிரின கலப்பு ஆற்றல், ஊட்டச்சத்து பாய்வுகளைக் கொண்டுள்ளன. இதேபோல் வேளாண் சுற்றுச்சூழல் அமைப்புகள் பெரும்பாலும் உயர்ந்த ஊட்டச்சத்து உள்ளீட்டுடன் தொடர்புடையவை , அவற்றில் பெரும்பாலானவை பண்ணையிலிருந்து வெளியேறுகின்றன. இது வேளாண்மையில் நேரடியாக ஈடுபடாத இணைக்கப்பட்ட சுற்றுச்சூழல் அமைப்புகளின் முழுதூட்ட வளத்துக்கு வழிவகுக்கிறது.
# மானச சஞ்சர ரே

**மானச சஞ்சர ரே** என்று தொடங்கும் பாடல் பதினெட்டாவது நூற்றாண்டில் சதாசிவ பிரம்மேந்திரரால் சமசுகிருத மொழியில் இயற்றப்பட்ட ஒரு பிரபலமான கருநாடக இசை கீர்த்தனை ஆகும். இது 28-வது மேளகர்த்தா ராகமாகிய ஹரிகாம்போஜி<nowiki/>யில் பிறந்த சியாமா ராகத்தில், ஆதி தாள<nowiki/>த்துடன் பாடப்படுவது வழக்கம். *ஹரிச்சந்திரா* மலையாளத் திரைப்படத்தின் *ஆத்மவித்யாலயமே* பாடல் இந்தப் படைப்பைத் தழுவி எடுக்கப்பட்டது.
# மானச சஞ்சர ரே

## பாடல் வரிகள் மற்றும் பொருள்

| ***பல்லவி*** | ''மானஸ சஞ்சர ரே! பிரப்பணி
மானஸ சஞ்சர ரே!
'' | மனமே, உன் தீர்த்தயாத்திரை பிரம்மத்தை நோக்கியே இருக்கட்டும்! |  |
| --- | --- | --- | --- |
| ***அனுபல்லவி*** | மதசிகிபிஞ்சாலங்கிருதசிகுரே
மஹனீயகபோலவிஜிதமுகுரே | ஆனந்தபரவசத்தால் ஆடும் மயில்களின் இறகுகளால் அலங்காரம் செய்யப்பட்டுள்ள பரப்பிரம்மத்தின் ஜடாமுடியே உனது தியான லட்சியம் ஆகட்டும். கண்ணாடியைவிட பிரகாசமான அந்த (பரப்பிரம்மத்தின்) கன்னங்களில் இருக்கட்டும் உனது கவனம். |  |
| ***சரணம்*** | *ஸ்ரீ ரமணீகுச துர்க விஹாரே,* ''சேவக ஜனமந்திரமந்தாரே
பரமஹம்ஸமுக சந்திரசகோரே
பரிபூரிதமுரளீரவதாரே'' | ''மகாலட்சுமியின் மார்பகங்களான கோட்டைகளுக்குள்ளே வலம் வரும், பக்தர்களுக்கு எளிதில் அடையக்கூடியவீட்டுமுற்றத்தின்
மந்தாரம் போல், பூரணசந்திரபிம்பத்தின் மீது செம்பகம் போல், அண்டமனைத்தையும் தனது புல்லாங்குழலிசை பிரவாகத்தால் நிரப்பும் பிரம்மத்தை நோக்கி அமையட்டும் உன் யாத்திரை.'' | } |
# விலங்குரிமையில் பெருமினவழிப்பு ஒப்பீடு

கூற்று விலங்கு வன்கொடுமை–யூதப் பெருமினவழிப்பு ஒப்பீட்டு விவாதங்களில் முதன்மைக் கூற்றாகச் சுட்டப்படுகிறது.]]  
விலங்குகளுக்கு மனிதர்களால் நிகழும் வன்கொடுமைகள் பலவும் யூதப் பெருமினவழிப்பு நிகழ்வில் கையாளப்பட்ட செயற்பாடுகளோடு அறிஞர்களால் ஒப்புமைப் படுத்தப்படுகிறது. தனிநபர்கள் பலரும் குழுக்கள் பலவும் விலங்கு வன்கொடுமைகளுக்கும் யூதப் பெருமினவழிப்பிற்கும் இடையே நேரடி ஒப்பீடுகளை வரைந்து வந்துள்ளனர். விலங்குகள் மனிதர்களால் நடத்தப்படுவதற்கும் நாஜி மரண முகாம்களில் உள்ள கைதிகள் நாஜிக்களால் நடத்தப்பட்டதற்கும் உள்ள ஒற்றுமைகளை இரண்டாம் உலகப் போரின் முடிவில் அறிஞர்களும் எழுத்தாளர்களும் இனம் கண்டு விளக்கத் துவங்கியதிலிருந்து இந்த ஒப்புமைகள் பரவலாக வழக்கில் வரத் தொடங்கின. இவ்வறிஞர்களில் யூதப் பெருமினவழிப்பில் தப்பிப் பிழைத்தவர்களும், யூதர்கள் மட்டுமன்றி யூதர்களல்லாத பலரும் அடங்குவர். 1968-ஆம் ஆண்டு ஐசக் பாஷவிஸ் சிங்கர் எழுதிய *தி லெட்டர் ரைட்டர்* (The Letter Writer) என்னும் சிறுகதை இந்த ஒப்பீடுகளை முதன் முதலாக வரைந்த இலக்கியப் படைப்பாகப் பரவலாகக் குறிப்பிடப்படுகிறது. மானநஷ்ட எதிர்ப்பு லீக் (Anti-Defamation League), ஐக்கிய அமெரிக்க யூதப் பெருமினவழிப்பு நினைவு அருங்காட்சியகம் (United States Holocaust Memorial Museum) உள்ளிட்ட யூத விரோதப் போக்கினை எதிர்த்துப் பிரச்சாரம் செய்யும் அமைப்புகளால் இந்த ஒப்பீடு கண்டிக்கப்பட்டும் விமர்சிக்கப்பட்டும் வந்துள்ளது. குறிப்பாக 2006-ம் ஆண்டு முதல் விலங்கு வன்கொடுமைகளை எதிர்த்து பீட்டா அமைப்பினரால் நடத்தப்பட்ட பிரச்சாரங்களில் இந்த ஒப்புமையை அதிக அளவில் பயன்படுத்தப்படத் துவங்கியதிலிருந்து இந்த விமர்சனங்கள் பெரிதளவில் வைக்கப்படலாயின.
# ஹரிஹர் கோட்டை

**ஹரிஹர் கோட்டை** / **ஹர்சகாட்** (*Harihar fort* / *Harshagad*) இந்தியாவின் மகாராட்டிரா மாநிலத்தின் நாசிக் மாவட்டத்தில் உள்ள திரியம்பகேஷ்வரர் மலைத்தொடரில், 3676 அடி உயரத்தில் சிதிலமடைந்து காணப்படும் மலைக்கோட்டை ஆகும். இது நாசிக் நகரத்திற்கு தென்கிழக்கே 42.2 கிலோ மீட்டர் தொலைவில் உள்ளது.
# ஹரிஹர் கோட்டை

## வரலாறு

ஹரிஹர் மலைக்கோட்டை தேவகிரி யாதவப் பேரரசு (850–1334) ஆட்சியின் போது நிறுவப்பட்டது. மராத்தியப் பேரரசு ஆட்சியின் போது, 1636ல் இக்கோட்டை தக்காண சுல்தானத்தின் தளபதி கான் சமாம் கைப்பற்றினார்.இந்தியாவில் கம்பெனி ஆட்சியின் போது இக்கோட்டையை கேப்டன் பிரிக்ஸ் என்பவரால் 1818ல் கைப்பற்றப்பட்டது.
# ஹரிஹர் கோட்டை

## இதனையும் காண்க

- இந்தியாவில் உள்ள கோட்டைகளின் பட்டியல்
# துடுப்பாட்ட உலகக்கிண்ண இறுதிப் போட்டி 2015

2015 துடுப்பாட்ட உலகக் கோப்பையின் இறுதிப் போட்டி 29 மார்ச் 2015 அன்று ஆத்திரேலியாவின் மெல்போர்னில் உள்ள மெல்போர்ன் துடுப்பாட்ட மைதானத்தில் நடந்தது. இது போட்டியின் இரண்டு இணை நடத்துனர்களான நியூசிலாந்து மற்றும் ஆத்திரேலியா இடையே விளையாடப்பட்டது. பலமான அணியாகக் கருதப்பட்ட ஆத்திரேலியா இந்தப்போட்டியில் 7 இலக்குகளால் வெற்றியீட்டி தமது ஐந்தாவது உலகக் கோப்பைய வென்றது. 93,013 பார்வையாளர்கள் முன்னிலையில் இந்தப் போட்டி நடைபெற்றது. இது ஆத்திரேலியாவில் ஒருநாள் துடுப்பாட்டத்தில் சாதனை படைத்தது.
# துடுப்பாட்ட உலகக்கிண்ண இறுதிப் போட்டி 2015

## பின்னணி

நியூசிலாந்தின் முதல் உலகக் கோப்பை இறுதிப் போட்டி இதுவாகும். அவர்கள் இதற்கு முன்பு 1975 மற்றும் 2011 க்கு இடையில் ஆறு முறை அரையிறுதியில் தோற்றுள்ளனர். ஆத்திரேலியா தனது ஏழாவது இறுதிப் போட்டியில் விளையாடியது. இதுவரை நான்கில் ( 1987, 1999, 2003 மற்றும் 2007 ) வெற்றி பெற்று இரண்டில் ( 1975, 1996 ) தோல்வியடைந்திருந்தது.  
இந்த போட்டி ஆத்திரேலிய அணித்தலைவர் மைக்கல் கிளார்க் (போட்டிக்கு முன்பே ஓய்வு பெறுவதாக அறிவித்தார்), பிராட் ஆடின், மற்றும் நியூசிலாந்தின் டேனியல் வெட்டோரி, ஆகியோரின் கடைசி ஒருநாள் சர்வதேசப் போட்டியாகவும் இருந்தது. ஆடினும் வெட்டோரியும் போட்டிக்குப் பிறகு தங்கள் ஓய்வை அறிவித்தனர்.
# துடுப்பாட்ட உலகக்கிண்ண இறுதிப் போட்டி 2015

## போட்டி

### போட்டி அதிகாரிகள்

போட்டியின் நடுவராக இலங்கையின் குமார் தர்மசேனா மற்றும் இங்கிலாந்தின் ரிச்சர்ட் கெட்டில்பரோ ஆகியோர் இருந்தனர். இருவரும் பன்னாட்டுத் துடுப்பாட்ட அவையின் மேற்றட்டு நடுவர் குழுவின் உறுப்பினர்களாக இருந்தனர். தர்மசேனா 2012 இல் விருதை வென்றார் 1996 ஆம் ஆண்டு அவுஸ்திரேலியாவுக்கு எதிரான இறுதிப் போட்டியில் வெற்றி பெற்ற இலங்கை அணியில் தர்மசேனா இடம்பெற்றிருந்தார்; மேலும் இறுதிப் போட்டியில் வீரராகவும் நடுவராகவும் இடம்பெற்ற முதல் நபர் ஆனார். போட்டியின் தீர்ப்பாளராக இலங்கை வீரர் ரஞ்சன் மதுகல்லேயும், தொலைக்காட்சி நடுவராக தென்னாபிரிக்காவின் மராயிஸ் எராஸ்மஸ், நான்காவது நடுவராக இங்கிலாந்து அணியின் முன்னாள் சர்வதேச ஒருநாள் கிரிக்கெட் வீரர் இயன் கோல்ட் ஆகியோர் நியமிக்கப்பட்டனர். பந்தில் ஹென்றி ஸ்டார்க்கிடம் பிடி கொடுத்தார். சவுதி ஓட்ட ஆட்டமிழப்பு ஆனார். நியூசிலாந்து மொத்தம் 183 ஓட்டங்களுக்கு ஆட்டமிழந்தது.  
ஆஸ்திரேலியாவின் ஆரம்பமும் மோசமாகவே அமைந்தது. இரண்டாவது நிறைவில் ட்ரென்ட் போல்ட்டின் பந்துவீச்சில் ஆரோன் ஃபின்ச் பிடி கொடுத்து ஆட்டமிழந்தார். 10ஆவது நிறைவின் முடிவில், ஆத்திரேலியா 1 இலக்கு இழப்புக்கு 56 ஓட்ட்ங்கள் எடுத்திருந்தது. டேவிட் வார்னர் 39 ஓட்டங்களும், ஸ்டீவ் ஸ்மித் 13 ஓட்டங்களும் பெற்றிருந்தனர். வார்னர் 13ஆவது நிறைவில் 45 ஓட்டங்களில் ஹென்றியின் பந்துவீச்சில் எலியட்டிடம் பிடி கொடுத்து ஆட்டமிழந்தார். ஆனால் ஆத்திரேலியா 20 நிறைவுகள் முடிவில் 2 இலக்குகள் இழப்புக்கு 98 ஓட்டங்களிலும், கிளார்க் 21 ஓட்டங்களிலும், ஸ்மித் 25 ஓட்டங்களிலும் உறுதியாக இருந்தனர். 30ஆவது நிறைவின் முடிவில், பெரும்பாலான பந்துகளை எதிர்கொண்ட கிளார்க் 57 ஓட்டங்களிலும், ஸ்மித் 47 ஓட்டங்களிலும் இருந்தனர். கிளார்க் 74 ஓட்டங்களுடன் ஹென்றியின் பந்துவீச்சில் 32ஆவது நிறைவில் ஆட்டமிழந்தார். ஆனால் அப்போது ஆத்திரேலியாவுக்கு 113 பந்துகளில் 9 ஓட்டங்கள் மட்டுமே தேவைப்பட்டன. 34ஆவது நிறைவின் முதல் பந்தில் ஒரு நான்கு ஓட்டங்கள் அடித்து ஷேன் வாட்சன், போட்டியை ஏழு இலக்குகள் வித்தியாசத்தில் வென்றார்.  
ஆத்திரேலிய அணித்தலைவர் கிளார்க், முன்னைய நவம்பர் மாதம் எகிறிப் பந்தால் கழுத்தில் தாக்கப்பட்டு இறந்த பிலிப் ஹியூஸுக்கு வெற்றியை அர்ப்பணித்தார்.  
;முதல் இன்னிங்சு  
இலக்குகள் வீழ்ச்சி: 1/1 (மெக்கலம், 0.5 நி), 2/33 (கப்டில், 11.2 நி), 3/39 (வில்லியம்சன், 12.2 நி), 4/150 (தெய்லர், 35.1 நி), 5/150 (ஆன்டர்சன், 35.3 நி), 6/151 (ரோங்கி, 36.2 நி), 7/167 (வெட்டோரி, 40.6 நி), 8/171 (எலியட், 41.5 நி), 9/182 (என்றி, 44.5 நி), 10/183 (சௌத்தி, 44.6 நி)  
;இரண்டாவது இன்னிங்சு  
இலக்குகள் வீழ்ச்சி: 1/2 (பின்ச், 1.4 நி), 2/63 (வார்னர், 12.2 நி), 3/175 (கிளார்க், 31.1 நி)
# ஹைபா சண்டை (1918)

-  
- **இந்தியாவின் சுதேச சமஸ்தானங்கள்**
- ஜோத்பூர் சமஸ்தானம்
- மைசூர் சமஸ்தானம்
| combatant2 =  
| commander1 = சிறீல் ரோட்னீ ஹார்போர்டு
தல்பத் சிங் செகாவாத்
| commander2 =அறியப்படவில்லை
| units1 = குதிரைப்படை அணி
| units2 = ஹைபா பாதுகாப்பு படைகள்
| casualties1 = 8 இந்தியர்கள் கொல்லப்பட்டனர்
34 இந்தியர்கள் காயமடைந்தனர்
| casualties2 = கொல்லப்பட்டவர்கள் மற்றும் காயமடைந்தவர்களைப் பற்றி தெரியவில்லை
**போர்க் கைதிகள்**
2 ஜெர்மானிய இராணுவ அதிகாரிகள்
23 உதுமானியப் பேரரசின் இராணுவ அதிகாரிகள்
பிற இராணுவ வீரர்கள் 664
# ஹைபா சண்டை (1918)

## இதனையும் காண்க

- நடுநிலக்கடல் சண்டை
# சந்திரமுகி 2

**சந்திரமுகி 2** (*Chandramukhi 2*) 2023ஆம் ஆண்டு தமிழ் மொழியில் வெளியான ஒரு நகைச்சுவைத் திகில் திரைப்படமாகும். இது *சந்திரமுகியின்* (2005) தொடர்ச்சி என்பது குறிப்பிடத்தக்கது. இப்படத்தில் ராகவா லாரன்ஸ், லட்சுமி மேனன் மற்றும் கங்கனா ரணாவத் ஆகியோர் முக்கிய வேடங்களில் நடித்துள்ளனர். மேலும் முக்கியக் கதாபாத்திரத்தில் வடிவேலு, ராதிகா சரத்குமார், மஹிமா நம்பியார், ஸ்ருஷ்டி டாங்கே, ராவ் ரமேஷ், சுபிக்ஷா மற்றும் பலர் நடித்துள்ளனர்.  
இந்த படம் ஜூன் 2022-ல் அதிகாரப்பூர்வமாக அறிவிக்கப்பட்டது. முதன்மை புகைப்படம் எடுக்கும் பணி சூலையில் தொடங்கியது. ஆகத்து 2023 நடுப்பகுதியில் படப்படிப்பு முடிவடைந்தது. எம்.எம்.கீரவாணி இசையமைத்துள்ளார். ஒளிப்பதிவு மற்றும் படத்தொகுப்பை முறையே ஆர். டி. ராஜசேகர் மற்றும் ஆண்டனி ஆகியோர் செய்திருக்கின்றார்கள்.  
*சந்திரமுகி 2* திரைப்படம் 2023 ஆண்டு செப்டம்பர் மாதம் 28ஆம் தேதி அன்று வெளியிடப்பட்டது.
# சந்திரமுகி 2

## கதைக்கரு

ஒரு பணக்காரக் குடும்பம் பல பிரச்சனைகளை எதிர்கொள்கிறது பிரச்சினைகளைத் தீர்க்கத் தங்களது குலதெய்வத்தை வழிபட நீண்ட காலமாக பிரிந்திருந்த உறவினர்களுடன் இணைந்து கிராமத்திற்குச் செல்கின்றது அந்தக் குடும்பம். இதனால் நூற்றாண்டுகளுக்கு முன்பு பாரம்பரிய நடனக் கலைஞர் சந்திரமுகி மற்றும் வேட்டையன் ராஜா இடையேயான பகையை மீண்டும் எழும்புகிறது. குடும்ப உறுப்பினர்களில் ஒருவர் சந்திரமுகியின் ஆவியாலும் வேட்டையன் ராஜா ஆவியால் மற்றொருவரும் சிக்கி இருக்க இந்தப் பிரச்சினையில் இருந்து அந்தக் குடும்பம் எப்படி மீண்டது என்பது கதைக்கருவாக இருக்கின்றது.
# சந்திரமுகி 2

## நடிகர்கள்

- பாண்டியன் & வேட்டையன் என்கிற செங்கோட்டையன் என இரட்டை வேடத்தில் ராகவா லாரன்ஸ்
- லட்சுமி மேனன் திவ்யா & சந்திரமுகி (உடைமை) என இரட்டை வேடம்
- சந்திரமுகியாக கங்கனா ரணாவத்
- முருகேசனாக வடிவேலு
- ரங்கநாயகியாக ராதிகா சரத்குமார்
- லட்சுமியாக மஹிமா நம்பியார்
- பிரியாவாக ஸ்ருஷ்டி டாங்கே
- காயத்ரியாக சுபிக்ஷா
- குணசேகரனாக மிதுன் ஷியாம்
- ருத்ரய்யாவாக, செங்கோட்டையனின் மகாகுருவாக அய்யப்ப பி.சர்மா
- ரங்கநாயகியின் தம்பியாக விக்னேஷ்
- ரங்கநாயகியின் தம்பியாக ரவிமரியா
- ரங்கநாயகியின் மூத்த சகோதரனாக சுரேஷ் மேனன்
- டிஎம் கார்த்திக் மேலாளராக
- குருஜியாக ராவ் ரமேஷ்
- ரியல் வேட்டையனாக சத்ரு
- கோபால் என்கிற கோபால் வேடத்தில் ஆர்.எஸ்.சிவாஜி
- கோவில் பூசாரியாக ஒய்.ஜி.மகேந்திரன்
- மனோபாலா போலி பேயோட்டுபவர்
- கூல் சுரேஷ் வீட்டு வேலைக்காரன்
- ஜூனியர் ரங்கநாயகியாக மானஸ்வி கொட்டாச்சி
- காஷ்வின் கார்த்திக்
- கங்காவாக ஜோதிகா (பிளாஷ்பேக்)
# முதலாம் ரத்ன மாணிக்கியா

**முதலாம் ரத்ன மாணிக்கியா** (*Ratna Manikya I*) (இறப்பு. சுமார். 1487), **ரத்ன ஃபா** என்றும் அழைக்கப்படும் இவர், 1462 முதல் 1480களின் பிற்பகுதி வரை திரிபுரா இராச்சியத்தை ஆண்ட மாணிக்கிய வம்சத்தைச் சேர்ந்த அரசனாவார். இவர் தனது முன்னோடியைத் தூக்கியெறிந்து அரியணையைப் பெற்றிருந்தாலும், இவரது ஆட்சியானது இப்பகுதியில் அமைதி மற்றும் செழிப்புக்கு குறிப்பிடத்தக்கதாக இருந்தது. இவர் அரசாங்கத்தை விரிவாக சீர்திருத்தினார். மேலும், நவீனமயமாக்கினார். அண்டை நாடான வங்காளத்துடன் நெருக்கமாக இருந்தார். இதன் விளைவாக திரிபுராவில் நீடித்த கலாச்சாரச் செல்வாக்கு ஏற்பட்டது.
# முதலாம் ரத்ன மாணிக்கியா

## காலவரிசை

திரிபுராவின் அரச வரலாற்றைக் கூறும் *ராஜ்மாலா*, ரத்னாவை *மாணிக்கியா* என்ற பட்டத்தை ஏற்றுக்கொண்ட திரிபுரா ஆட்சியாளர்களில் முதன்மையானவர் என்று விவரிக்கிறது. வரலாற்றாசிரியர்கள் ஆரம்பத்தில் பதின்மூன்றாம் நூற்றாண்டின் பிற்பகுதியில் இவரது ஆட்சியை தேதியிட்டனர். இருப்பினும், இவரது பெயரைக் கொண்ட நாணயங்கள் பின்னர் கண்டுபிடிக்கப்பட்ட பின்னர் இவரது ஆட்சி குறைந்தது 1467 வரை தொடர்ந்து இருந்தது என்பதை நிரூபித்தது. இது முந்தைய தசாப்தத்தில் ஆட்சி செய்த முதலாம் தர்ம மாணிக்கியாவின் காலத்திற்குப் பிறகு இருந்தது. இது *ராஜ்மாலா* வழங்கிய கதைக்கு முரண்படுகிறது. அங்கு தர்ம ரத்னாவின் கொள்ளுப் பேரன் என்று விவரிக்கப்படுகிறார். அதே போல் பிந்தையவர் *மாணிக்கியா* என்று அழைக்கப்பட்ட முதல் நபராக இருக்க முடியாது என்பதை நிரூபிக்கிறது. இவர் உண்மையில் தர்ம மாணிக்கியாவின் மகன் என்றும், *மாணிக்கியா* அரியணையில் இவர் ஏறுவதற்கு முன்பு பல தலைமுறைகளாக வம்சத்துடன் தொடர்புடையவர்கள் என்றும் இப்போது நம்பப்படுகிறது.
# முதலாம் ரத்ன மாணிக்கியா

## பதவிக்கு வருதல்

ரத்னா தனது தந்தையின் பதினெட்டு மகன்களில் இளையவர் என்று பாரம்பரிய கணக்குகள் கூறுகின்றன. இவர் தங்கர் ஃபா (மறைமுகமாக தர்ம மாணிக்கியா) என்று அழைக்கப்படுகிறார். புராணத்தின் படி, ரத்னா (அப்போது ரத்னா ஃபா என்று அழைக்கப்பட்டார்) இவரது சகோதரர்களில் அரியணைக்கு தகுதியானவர் என்பதை இவர்களின் தந்தை அமைத்த தேர்வில் தேர்ச்சி பெற்றதன் மூலம் நிரூபித்தார். அரசர் இளவரசர்களுக்கு இரவு உணவிற்காக ஒரு மேசையை வைத்திருந்தார் என்று கூறப்படுகிறது. ஆனால் அவர்கள் சாப்பிடத் தொடங்கும் போது, பசி கொண்ட முப்பது நாய்கள் அறைக்குள் விடுவிக்கப்பட்டன. அவைகள் உணவைப் பாழாக்கின. இருப்பினும், ரத்னா, நாய்களுக்கு சிறிது உணவை வழங்கியதன் மூலம் தனது உணவை காப்பாற்ற முடிந்தது. இதனால் இவரது புத்திசாலித்தனத்தை நிரூபிக்க முடிந்தது.  
இருப்பினும், ரத்னாவிற்கு அவரது தந்தையால் சிறப்பு சலுகை காட்டப்பட்டதாக *ராஜ்மாலா* கூறவில்லை. மாறாக, இவர் அண்டை நாடான வங்காளத்தில் உள்ள அரச நீதிமன்றத்திற்கு பிணைக் கைதியாக அனுப்பப்பட்டதாகவே கூறுகிறது. தங்கர் ஃபா ராச்சியத்தை பதினேழு பகுதிகளாகப் பிரித்து, மீதமுள்ள இளவரசர்களுக்குப் பிரித்துக் கொடுத்தார். இந்தச் செயல்கள், அவரது மகன்களுக்கு இடையே வாரிசுரிமையைப் பற்றிய சாத்தியமான சகோதரப் போரைத் தடுக்கவும், ரத்னா தனது சகோதரர்கள் மீது அத்தகைய மோதலில் ஆதிக்கம் செலுத்துவாரோ என்ற சாத்தியமான அச்சத்தாலும் செய்யப்பட்டிருக்கலாம். இருப்பினும், ரத்னா, இந்த வெளியேற்றத்தை தனக்கு எதிரான சதிச் செயலாகக் கருதி, அரியணையைப் பிடிக்கத் தொடங்கினார்.
உருவத்துடன் கூடிய முதலாம் ரத்ன மாணிக்கியா காலத்திய நாணயம்]]
இவரது கவர்ச்சி மற்றும் புத்திசாலித்தனத்தின் மூலம், இவர் வங்காள சுல்தானின் நட்பைப் பெற்றதாகக் கூறப்படுகிறது (அவர் ருகுனுதீன் பர்பக் ஷா என்று காலவரிசை சான்றுகள் அடையாளப்படுத்துகின்றன). சுல்தானின் இராணுவ உதவியுடன், இவர் திரிபுராவுக்கு எதிராக ஒரு தாக்குதலைத் தொடங்கினார். அதன் படைகளை தோற்கடித்து அரியணையை கைப்பற்றினார். ரத்னா பின்னர் தனது பதினேழு சகோதரர்களை சிறையில் அடைத்தார். இவரது தந்தை நாடுகடத்தப்பட்டு இறந்தார். ரத்னா பின்னர் வங்காளத்திற்கு மீண்டும் சென்றதாகவும், சுல்தானின் உதவிக்கு நன்றி செலுத்தும் வகையில், அவருக்குப் பரிசாக ஒரு யானை மற்றும் ஒரு மாணிக்கத்தை வழங்கினார் என்றும் *ராஜ்மாலா* தொடர்கிறது. மறுமொழியாக, சுல்தான் இவருக்கு *மாணிக்கியா* என்ற பட்டத்தை வழங்கினார்.(“மாணிக்கியா” என்பது “சிவப்புக் கல்“ அல்லது “மாணிக்கம்” என்று மொழிபெயர்க்கப்பட்டுள்ளது.) அது அன்றிலிருந்து ஒரு வம்ச அறிவாளியாக மாறியது என்றும் ஒரு கதை உண்டு.
# முதலாம் ரத்ன மாணிக்கியா

## ஆட்சி

இவர் அரியணை ஏறியதும், ரத்னா தனது புதிய ராச்சியத்தின் விரிவான நிர்வாக சீர்திருத்தத்தை தொடங்கினார். வங்காள அரசாங்கத்தின் இவரது அவதானிப்புகளின் மாற்றங்களை மாதிரியாகக் கொண்டார். முன்னர் இருந்த உற்பத்தி செய்யாத நிலப்பிரபுத்துவ அமைப்பு மறுசீரமைக்கப்பட்டது. மிகவும் சிக்கலானதாக இருந்த, அரசாங்கத்தை பராமரிக்க அதிக எண்ணிக்கையிலான அரசு ஊழியர்கள் பணியமர்த்தப்பட்டனர். பெங்காலி மற்றும் பாரசீக மொழிகள் வங்காளத்துடனான நெருக்கமான உறவுகளின் வெளிச்சத்தில் நிர்வாகத்தில் அறிமுகப்படுத்தப்பட்டன. மேலும், விவசாயத்தை மேம்படுத்துவதற்கு வளங்கள் ஏற்படுத்தப்பட்டன.  
வங்காள இந்துக்களுடன் ரத்னாவின் அனுபவங்கள் குறிப்பாக செல்வாக்கு பெற்றன. இதன் விளைவாக இவர் பர்பக் ஷாவிடம் திரிபுராவில் வசிக்க சிலரை அனுப்புமாறு கோரினார். நான்காயிரம் குடும்பங்கள் அனுப்பப்பட்டு, பண்டைய தலைநகரான ரங்கமதியிலும், ரத்னாபூர், யசோபூர் மற்றும் ஹிராபூரிலும் அவர்கள் குடியேறினர். இவர்கள் தொழில் வல்லுநர்கள், விவசாயிகள் மற்றும் கைவினைஞர்கள், வங்காளத்தின் நிர்வாக மற்றும் பொருளாதார மாநிலமான திரிபுராவைக் கொண்டு வரப் பணிபுரிந்தனர். அவர்களில் பிராமணர்கள், வைத்தியர்கள் மற்றும் காயஸ்தர்கள் இருந்தனர். பிந்தைய குழுவின் இரண்டு உறுப்பினர்கள், காண்டவ கோஷா மற்றும் பண்டித ராஜா, அவர்களின் தகுதியின் காரணமாக ரத்னாவின் அமைச்சர்கள் குழுவில் மரியாதைக்குரிய உறுப்பினர்களாக உயர்ந்தனர். இந்தப் பண்பாட்டுத் தாக்கங்கள், அதன் முந்தைய அரை-பழங்குடி மாநிலத்திலிருந்து படிப்படியாக திரிபுராவை மாற்றியமைக்கும் செயல்முறையைத் தொடங்கின.  
இந்த வங்காள செல்வாக்கு நாணயத்தில் மேலும் உணரப்பட்டது. ரத்னா நாணயங்களை அச்சிட்ட முதல் மாணிக்கிய மன்னர் ஆவார். வங்காள சுல்தான்களால் தாக்கப்பட்டவர்களின் எடை மற்றும் துணியைப் பிரதிபலித்தார். அதே நேரத்தில் மத நிலைமைகளின் சான்றுகளையும் வழங்கினார்.{sfnp|Bruce|1981|p=1796}} இந்து தெய்வங்களான விஷ்ணு மற்றும் நாராயணன் மீது ரத்னாவின் பக்தியை *ராஜ்மாலா* குறிப்பிடுகிறது என்றாலும், இந்த நாணயவியல் சான்றுகள் இவர் பயன்படுத்திய தலைப்புகள் மற்றும் புராணங்களின் மூலம் சிவன் மற்றும் பார்வதியை இவர் வழிபட்டதாகக் குறிக்கிறது. மற்ற நாணயங்கள் சதுர்தச தேவதையை (பதினான்கு தெய்வங்கள்) வணங்குவதைக் குறிப்பிடுகின்றன. இவை அனைத்தும், ரத்னா அனைத்து பிரிவினரையும் சமமாக ஆதரித்ததையும், இவரது தொண்டு செயல்களின் ( தானம் ) பதிவுகளுடன், புராணங்கள் மற்றும் ஸ்மிருதிகளில் அறிவுறுத்தப்பட்டுள்ளபடி ஒரு இந்து ஆட்சியாளரின் இலட்சியத்தை கடைபிடிப்பதற்கான இவரது முயற்சியைக் காட்டுகிறது. வரலாற்றாசிரியர் ரமணி மோகன் சர்மா, திரிபுரி சமுதாயத்தை ஒட்டுமொத்தமாகக் குறிப்பிடுகையில், இது "இந்தோ-மங்கோலாய்டுகளின் ஒரு முக்கியமான பிரிவின் மங்கோலாய்டு (போடோ) பாந்தியன் பரணாவின் மரபுவழி இந்து மதச்சபையாக மாற்றப்பட்டதைக் காட்டுகிறது" என்று முடிக்கிறார்.
# முதலாம் ரத்ன மாணிக்கியா

## இறப்பு மற்றும் மரபு

ரத்னாவின் ஆட்சி 1487 இல் முடிவடைந்ததாக நம்பப்படுகிறது. இதன் மூலம் திரிபுராவில் அமைதி மற்றும் முன்னேற்றத்தின் காலகட்டத்தை முடிந்தது. இது திரிபுராவின் வரலாற்றில் மிகவும் புகழ்பெற்ற சகாப்தமாக பார்க்கப்படுகிறது. இவரது ஆட்சி இவரது வம்சத்திற்கு ஒரு நிலையான அடித்தளத்தை அமைத்திருந்தாலும், இவரது மரணம் குழப்பத்தையே ஏற்படுத்தியது, இராணுவத் தலைவர்கள் கணிசமான செல்வாக்கைப் பெற்றனர். இராணுவ சூழ்ச்சிகளின் விளைவாக இவரது உடனடி வாரிசுகளின் ஆட்சி பின்னர் குறைக்கப்பட்டது.  
நீண்ட காலமாக திரிபுராவின் பாதுகாப்புக்கும் இறையாண்மைக்கும் ரத்னா தீங்கிழைத்ததாக நம்பப்படுகிறது. சிம்மாசனத்திற்கான முயற்சியில் வங்காளத்தின் உதவியைப் பெற்றதன் மூலம், இவர் அண்டை மாநிலத்தின் எதிர்கால ஊடுருவல்களுக்கான கதவுகளைத் திறந்துவிட்டார் என்று வாதிடப்பட்டது. பர்பக் ஷாவிற்கு இவர் அளித்த விலையுயர்ந்த பரிசுகள் திரிபுராவின் செல்வம் வெளிநாட்டு நீதிமன்றத்திற்கு சென்றது ஒருவேளை அவர்களை படையெடுப்பிற்கு தூண்டியிருக்கலாம். அடுத்த தசாப்தங்களில் அலாவுதீன் உசைன் ஷாவின் பல தாக்குதல்கள் மற்றும் 17 ஆம் நூற்றாண்டில் அடுத்தடுத்த தாக்குதல்களால் இது உறுதி செய்யப்பட்டது. இவை அனைத்தும் திரிபுராவின் ஆட்சியாளர்களின் அதிகாரத்தின் பொதுவான அரிப்பை நோக்கி சேவை செய்தன.
# மொழிநெறியெழுபா

**மொழிநெறியெழுபா** என்னும் நூல் வண்ணச்சரபம் தண்டபாணி சுவாமிகளால் இயற்றப்பட்டது. இந்நூல் பரிதி, சிவபெருமான், பராசக்தி, திருமால், கணபதி, முருகப்பெருமான், பொதுக்கடவுள் என முறையே சௌரம், சைவம், சாக்தம், வைணவம், காணாபத்தியம், கௌமாரம் என அறுவகைச் சமயங்களுக்கும் சமயாதீதமாகிய பொது நிலைக் கடவுளுக்கும் என எழுநிலையில் தெய்வங்களைப் பரவும் வண்ணம் ஏழு அகவற் பாக்களில் அமைந்த நூலாகும். சமய பேதங்களை விடுத்து ஒன்றாக நோக்கும் தன்மை சுவாமிகளின் நூல்கள் பலவற்றுள் அமைந்துள்ளது.
# பாபு (நடிகர்)

**பாபு** ( – 19 செப்டம்பர் 2023) தமிழ்த் திரைப்படங்களில் நடித்துவந்த ஒரு இந்திய நடிகர் ஆவார். பாரதிராஜாவின் *என் உயிர்த் தோழன்* (1990) திரைப்படத்தில் அறிமுகமானார். அதன் பின்னர் சில தமிழ்த் திரைப்படங்களில் நடித்து வந்தார். 1990களில் திரைப்படம் ஒன்றில் சண்டைக் காட்சியில் நடித்தபோது காயமடைந்து தொடர்ந்து படங்களில் நடிக்க முடியாதவாறு முடங்கினார்.
# பாபு (நடிகர்)

## திரைப்பணி

1990 ஆம் ஆண்டு பாரதிராஜாவின் என் உயிர்த் தோழன் திரைப்படத்தில் பாபு நடிகராக அறிமுகமானார், புதுமுக நடிகர்களான தென்னவன், ரமா ஆகியோரைக் கொண்ட நடிகர்களுடன் முன்னணிப் பாத்திரத்தில் சிறப்பாக நடித்துப் பாராட்டுகள் பெற்றார். பின்னர் விக்ரமனின் *பெரும்புள்ளி* (1991) திரைப்படத்தில் நடிகை சுமனுடன் நடித்தார், பின்னர் *தாயம்மா* (1991), *பொண்ணுக்கு சேதி வந்தாச்சு* (1991) ஆகிய திரைப்படங்களில் நடித்தார்.  
1990களின் தொடக்கத்தில் *மனசார வாழ்த்துங்களேன்* என்ற தனது சொந்தப் படத்தின் படப்பிடிப்பின் போது ஒரு சண்டைக் காட்சியில் நடித்ததில், பாபு முதுகுத்தண்டில் காயம் அடைந்து செயலிழந்தார். அதன் பின்னர் நடிப்பதை நிறுத்தினார். 1997 இல், ராதா மோகனின் தயாரிப்பில் பிரகாஷ் ராஜ் நடித்து *சிமைல் பிளீஸ்* என்ற வெளிவராத திரைப்படத்திற்கு உரையாடல்களை எழுதினார்.  
சூன் 2004 இல், இயக்குநர் பொன்வண்ணன் தனது நண்பரான பாபுவின் வாழ்க்கையை அடிப்படையாகக் கொண்டு ஒரு திரைப்படத்தை உருவாக்கப் போவதாகவும், அதன் மூலம் கிடைக்கும் இலாபத்தை பாபுவிற்கு அளிக்கவிருப்பதாகவும் தெரிவித்தார். இருப்பினும், இப்படம் இறுதியில் தயாரிக்கப்படவில்லை.
# பாபு (நடிகர்)

## இறப்பு

பாபு 2023 செப்டம்பர் 19 இல் தனது 60-ஆவது அகவையில் காலமானார்.
# பாபு (நடிகர்)

## திரைப்படங்கள்

| ஆண்டு | திரைப்படம் | பாத்திரம் | குறிப்புகள் |
| --- | --- | --- | --- |
| 1990 | *என் உயிர்த் தோழன்* | தர்மா |  |
| 1991 | *பெரும்புள்ளி* |  |  |
| 1991 | *தாயம்மா* | பாபு |  |
| 1991 | *பொண்ணுக்கு சேதி வந்தாச்சு* | } |  |
# செருமேனியம்(II) அயோடைடு

:  
செருமேனியம் மோனோசல்பைடு அல்லது செருமேனியம் மோனாக்சைடுடன் ஐதரசன் அயோடைடைச் சேர்த்து வினைபுரியச் செய்தாலும் செருமேனியம்(II) அயோடைடு உருவாகும்.  
:  
:
# செருமேனியம்(II) அயோடைடு

## பண்புகள்

செருமேனியம்(II) அயோடைடு மஞ்சள் நிறப் படிகமாகும். இது ஈரப்பதத்தின் முன்னிலையில் செருமேனியம்(II) ஐதராக்சைடாக மெதுவாக நீராற்பகுப்பு அடைகிறது. ஐதரோ கார்பன்களில் இது கரையாது. குளோரோஃபார்மிலும் கார்பன் டெட்ராகுளோரைடிலும் சிறிது கரைகிறது. a = 413 பைக்கோ மீட்டர் மற்றும் c = 679 பைக்கோமீட்டர்  
செருமேனியம்(II) அயோடைடு கார்பீனுடன் வினைபுரிந்து நிலையான சேர்மங்களை உருவாக்க்குகிறது.
# சுகாமோய் சென் குப்தா

**சுகாமோய் சென் குப்தா** (*Sukhamoy Sen Gupta*)(செப்டம்பர் 1919 &#x2013; சி. 2003), என்பவர் இந்திய அரசியல்வாதியும் திரிபுராவின் மேனாள் முதலமைச்சரும் ஆவார். இவர் இந்தியத் தேசிய காங்கிரசு கட்சியின் உறுப்பினர் ஆவார். சென் குப்தா இந்தியா மாநிலமான திரிபுராவின் முதலமைச்சராக 20 மார்ச்சு 1972 முதல் 31 மார்ச்சு 1977 வரை பதவி வகித்தார்.